पाकिस्तान ने राष्ट्रपति कोविंद के जहाज को अपने हवाई क्षेत्र के इस्तेमाल की नहीं दी अनुमति, कहा...  
पाकिस्तान ने भारत के दरख़्वास्त को ठुकरा दिया
राष्ट्रपति के जहाज को हवाई क्षेत्र इस्तेमाल करने की नहीं दी अनुमति
सोमवार से तीन देशों के दौरे पर जा रहे हैं राष्ट्रपति कोविंद
पाकिस्तान ने भारत के राष्ट्रपति रामनाथ कोविंद के प्लेन को अपने हवाई क्षेत्र के इस्तेमाल की इजाजत नहीं दी. पाकिस्तानी मीडिया के मुताबिक भारत के राष्ट्रपति के हवाई जहाज़ को पाकिस्तान ने अपना हवाई क्षेत्र इस्तेमाल करने की इजाज़त नहीं दी और भारत के दरख़्वास्त को ठुकरा दिया. आपको बता दें कि राष्ट्रपति रामनाथ कोविंद आइसलैंड, स्लोवेनिया और स्विट्ज़रलैंड के दौरे पर जाने वाले हैं. राष्ट्रपति कोविंद की यात्रा सोमवार से शुरू हो रही है. इस दौरान वह भारत की ‘राष्ट्रीय चिंताओं' से इन देशों के शीर्ष नेतृत्व को अवगत करा सकते है. पाकिस्तान के विदेश मंत्री शाह महमूद कुरैशी ने शनिवार को सरकारी प्रसारक पीटीवी को बताया कि कश्मीर में तनावपूर्ण स्थिति के मद्देनजर प्रधानमंत्री इमरान खान ने यह निर्णय लिया है. 
Pakistan has denied Indian President Ram Nath Kovind the permission to enter airspace, says Pak Foreign Minister SM Qureshi: AFP news agency (file pic) pic.twitter.com/jVWIso9T0j